open-index/open-wikipedia-markdown huggingface dataset:
இயேசுநாதர் சரிதை (நூல்)

**இயேசுநாதர் சரிதை** (*Yesunathar sarithai*) என்பது சுவாமி சுத்தானந்த பாரதியார் என்னும் அறிஞரால் 1926 ஆம் ஆண்டு பாடப்பட்ட கிறித்தவத் தமிழ்க் காப்பியம் ஆகும். இந்நூலை *சென்னை கிறிஸ்தவ இலக்கியச் சங்கம்* வெளியிட்டுள்ளது. இந்நூலை ஒரு *சிறுகாவியம்* என்று கவிஞர் முன்னுரையில் கூறுகிறார்.

## நூல் சிறப்புகள்

*பெரியோர் கதைகளைப் படித்து சனங்களுக்கு சமரசமும் ஆத்மசுத்தியும் பிறக்க வேண்டும் என்பதே என் இலக்கிய முயற்சிகளின் நோக்கம்* என்று நூலாசிரியர் தம் குறிக்கோளைக் குறிப்பிடுகிறார். 

இயேசு நாதர் இவ்வுலகில் பிறந்து வளர்ந்து மக்களுக்கு மீட்புப் பற்றிய போதனையை வழங்கி, சிலுவையில் உயிர்துறந்து, சாவினின்று உயிர்பெற்றெழுந்தது வரையிலான நிகழ்ச்சிகளை இக்குறுங்காவியம் பாடுகிறது. 

## இலக்கிய நயம்

இயேசுவின் அன்னை மரியாவின் மாண்பினைக் கவிஞர் இவ்வாறு பாடுகிறார்:

*அணிக்கு அணிசெய்யும் செவ்வி அகத்திலும் புறத்தும் தூயள்*
*கணிக்கரும் கற்பின் மிக்காள் கருணையின் அன்னை தெய்வப்*
*பணிக்கு அணியாக வந்திப் பாரினைக் காத்தோன் அன்னாள்*
*மணிவயிற்று உதித்தான் என்னில் மாண்புஇதில் பிறிதுமுண்டோ*.

*மன்னரும் பாக்கியத்தாள் பரிவுடைத் திருவின் மிக்காள்*
*அன்னையாம் மரியாள் அன்பின் ஆழியாம் உளத்தாள் செய்ய*
*கன்னியர் திலகமானாள் கடவுளம் குணத்தாள் அந்த*
*அன்னத்தின் அகட்டில் அன்றோ ஆண்டவன் கருவளர்ந்தான்*.

கிறித்தவ மறையைச் சாராதவராயினும், சுத்தானந்த பாரதியார் அன்னை மரியாவின் புகழை இத்துணை உயர்வாகப் போற்றியுரைப்பது கருதத்தக்கது. மரியா எழில்முகம் கொண்டவர், அகமும் புறமும் தூயவர், கற்பில் உயர்ந்தவர், கருணை வடிவினர், தெய்வப் பணிக்கு அணியாக வந்தவர், பாக்கியம் பெற்றவர், திருவுடையார், அன்பின் ஆழி, கன்னியர் திலகம், கடவுள் குணம் கொண்டவர் என்றெல்லாம் கவிஞர் புகழ்கின்றார்.

இயேசுவுக்கு யூத வீரர்கள் இழைத்த கொடுமையைக் கண்டு நெஞ்சுருகிப் பாடுகிறார் சுத்தானந்த பாரதியார்:

*முண்முடி சூட்டினர் மூங்கில் ஈந்தனர்*
*புண்படு மேனியில் புனைந்து செவ்வுடை*
*எண்கடந்து ஏசினர் இன்னல் கைத்திட*
*மண்படு மருளினர் மமதைக்கு ஆளரே.*

*துப்பினர் திருமுகம் தூய மேனியில்*
*தப்பினர் பிரம்பினால் தளரக் கைகளை*
*அப்பமாய் வீங்கியது ஐயன் மேனியே*
*அப்படு பாவிகள் அகந்தை வீங்கிற்றே.*

குறுங்காப்பியமாக *இயேசுநாதர் சரிதை* பாடப்பட்டாலும் கூறவேண்டிய கருத்துகளைத் திட்பநுட்பத்துடன் விளக்கும் திறம் கொண்டதால் இந்நூல் விளங்குகிறது.

## மேற்கோள்கள்

பகுப்பு:கிறித்தவத் தமிழ்க் காப்பியங்கள்
பெந்தக்கோஸ்து

**பெந்தக்கோஸ்து** (, *Pentēkostē [hēmera]*) என்னும் சொல்லுக்கு ஐம்பதாவது நாள் என்பது பொருள். இது அறுவடைக்காக நன்றி செலுத்தும் யூதத் திருவிழாவான பாஸ்காத் திருவிழாவுக்குப்பின் ஐம்பதாவது நாள் கொண்டாடப்பட்டது. பின்னாட்களில் கிறித்தவர்களின் திருவழிபாட்டு ஆண்டில், திருத்தூதர்களின் மீதும், கிறித்துவின் சீடர்கள் மீதும் (மொத்தம் 120 நபர்கள்) தூய ஆவியின் வருகையினை நினைவு கூறும் விதமாக **தூய ஆவி பெருவிழா** என்னும் பெயரில் அமைந்தது. இவ்விழாவே *[[திருச்சபை]]யின் பிறந்த நாளாகக்* கருதப்படுகின்றது. விண்ணேற்ற விழாவுக்குப் பின் 10ஆம் நாளில் இவ்விழா கொண்டாடப்படுகின்றது.

பெந்தக்கோஸ்து சபை இப்புதிய ஏற்பாட்டு நிகழ்விலிருந்தே தனது பெயரைப் பெறுகின்றது. கத்தோலிக்க திருச்சபையில், தூய ஆவியின் வருகை நிகழ்வு செபமாலையின் மகிமை மறைபொருள்களின் மூன்றாம் மறைபொருள் ஆகும்.

## மேற்கோள்கள்


பகுப்பு:கிறித்தவத் திருநாட்கள்
பகுப்பு:தூய ஆவி
பகுப்பு:விவிலிய நிகழ்வுகள்
வெற்றிநடை (இதழ்)

**வெற்றிநடை** என்பது தமிழ்நாட்டில் திருச்சி மாவட்டத்திலிருந்து வெளிவந்து கொண்டிருக்கும் ஒரு சிற்றிதழ். இந்த இதழ் கதை, கவிதை, நகைச்சுவை மற்றும் கல்வி, தன்னம்பிக்கை, முன்னேற்றம், விழிப்புணர்வு சிந்தனைகள் கொண்ட கட்டுரைகள் போன்றவற்றை உள்ளடக்கங்களாகக் கொண்டு பல்சுவை இதழாக வெளியாகிக் கொண்டிருக்கிறது. இதன் ஆசிரியராக நாகை.எஸ்.பாலமுரளி என்பவர் இருந்து வருகிறார்.

## வெளியிணைப்பு
வெற்றி நடை மாத இதழ் (வலைப்பூ)

பகுப்பு:சமூக தமிழ் இதழ்கள்
பகுப்பு:தமிழ்நாட்டுச் சிற்றிதழ்கள்
சிறுநல்லாள்

**சிறுநல்லாள்** என்பவர் தேவ உலக மங்கையான ரம்பையின் மனித பிறப்பு ஆவார். இவர் சின்ன நல்லக்காள் என்றும் அறியப்படுகிறார்.

## புராணக் கதை
தேவ கன்னிகளான ரம்பையும், ஊர்வசியும் தேவலோகத்தில் ஆடல்கலையில் திளைத்திருந்தனர். அப்பொழுது அங்கு வருகை தந்த குரு பகவானை ஆடல்கலையின் தாக்கத்தினால் உணராமல் போனார்கள். இந்து தர்மத்தின் அடிப்படையில் குருவிற்கு வணக்கம் செலுத்தி பணிவது கடமையாகும். அதனை இருவரும் மறந்தனர் என குருபகவான் கோபம் கொண்டார். இருவரையும் மானுட வடிவில் இரட்டைக் குழந்தைகளாக பிறக்க சாபமிட்டார். அதனால் சிறுநல்லாளாக ரம்பையும், பெருநல்லாளாக ஊர்வசியும் முக்தி என்பவரின் மகளாக பிறந்தனர்.

முக்தி இறைவனுக்கு தொண்டு செய்யும் தாசியாவார். அதனால் சிறுநல்லாலும், பெருநல்லாளும் சிவவழிபாட்டில் ஆர்வம் கொண்டனர். இவர்களின் வழிபாட்டில் மனம் மகிழ்ந்த சிவபெருமான், இவர்களின் வறுமையை போக்குவதற்காக இரண்டு மலைக்குன்றுகளை பொன்னாக மாற்றினார். அம்மலைகள்  பொன்மலை, கனககிரி என்று அறியப்படுகின்றன.

## இவற்றையும் காண்க
* ஈரோடு ஆருத்ரா கபாலீஸ்வரர் கோயில்
* தேவ கன்னிகள்
* வியாழன் பகவான்

## மேற்கோள்களும் குறிப்புகளும்


## வெளி இணைப்புகள்
* ஆருத்த கபாலீஸ்வரர் கோயில்
* உலகின் முதல் இரட்டைக் குழந்தைகள் யார் தெரியுமா - தினமலர் கோயில்கள் தளம்

பகுப்பு:இந்து தொன்மவியல்
சிவபெருமானின் அவதாரங்கள்

சைவ சமயக் கடவுளான சிவபெருமான் பூமியில் மனிதனாக பிறந்ததை  சிவ அவதாரங்கள் என்று கூறுகிறோம். பொதுவாக சிவபெருமான் அவதாரம் எடுப்பதில்லை என்ற நம்பிக்கை நிலவினாலும், சிவபெருமான் மனிதனாக அவதாரம் எடுத்ததாக கூர்ம புராணம் கூறுகிறது.

## சிவ அவதாரங்கள்

# ஸ்வேதா
# சுதாரா
# மதனன்
# சுஹோத்திரன்
# கங்கணன்
# லோகாக்ஷி
# ஜெய் கிஷ்ஹவ்யன்
# தாதிவாகன்
# ரிஷபன்
# பிருகு
# உக்கிரன்
# அத்திரி
# கவுதமன்
# வேதசீர்ஷன்
# கோகர்ணன்
# ஷிகந்தகன்
# ஜடமாலி
# அட்டஹாசன்
# தாருகன்
# லங்காலி
# மகாயாமன்
# முனி
# ஷுலி
# பிண்ட முனீச்வரன்
# ஸஹிஷ்ணு
# ஸோமசர்மா
# நகுலீஸ்வரன்.

## கருவி நூல்
மகாபுராணங்கலில் ஒன்றான கூர்ம புராணம்

## இவற்றையும் காண்க
* திருமாலின் அவதாரங்கள்
* ஆதிசக்தியின் அவதாரங்கள்

## மேற்கோள்களும் குறிப்புகளும்


## வெளி இணைப்புகள்

பகுப்பு:சிவ அவதாரங்கள்
சிலாதர்

**ஷிலாதர்** என்பவர் நந்தி தேவரினின் தந்தையாவார். இவருக்கு பாவதன் என்ற மற்றொரு மகனும் உண்டு.  

ஸ்ரீசைலம் மலையில் சிலாதர் வசித்தாக கூறப்படுகிறது. 

இவர் சிவபெருமானை நோக்கி கடுந்தவமிருந்து தனக்கு தாயின் வயிற்றில் பிறவா ஒரு குழந்தை வேண்டுமென வரம் வாங்கினார். அதனால் ஷிலாதர் ஏர் உழுது கொண்டிருக்கும் பொழுது நந்தி தேவர் தோன்றினார்.  ஷிலாதர் தன்னுடைய காளைகளின் மீது அளவற்ற அன்பு கொண்டிருந்தமையால் நந்தி தேவரும் காளையைப் போலவே பிறந்தார்.

## இவற்றையும் காண்
* சுயாஷா - நந்தியின் மனைவி
* சிவ வழிபாடு

## மேற்கோள்களும் குறிப்புகளும்


## வெளி இணைப்புகள்
* கூர்ம புராணம் - நந்தி தேவர் வரலாறு தினமலர் கோயில்கள் தளம்

பகுப்பு:சைவ சமயம்
சுவாயம்பு மனு

**சுவாயம்பு மனு** என்பவர் இந்து தொன்மவியலின் அடிப்படையில் பிரம்மன் தோற்றுவித்த முதல் மனிதர் ஆவார். இவருடைய மனைவி சதரூபை ஆவார்.

thumb|300px|சிவதாட்சாயிணி குடும்பம்

சுவாயம்பு மனு மற்றும் சதரூபை தம்பதிகளுக்கு பிரியவிரதன், உத்தானபாதன் என்னும் இரு மகன்களும், பிரசூதி, ஆகுதி என்ற இரு மகள்களும் பிறந்தனர். இவர்களில் பிரசூதிக்கு பிரம்மாவின் மானசீக குமாரனும், பிரஜாபதியுமான தட்சனை மணம் செய்வித்தார்கள். ஆகுதிக்கு ருசி என்பவரை மணம் செய்விதிதார்கள்.

ருசி மற்றும் ஆகுதி தம்பதிகளுக்கு யக்கியன் என்ற மகனும், தட்சினை என்ற மகளும் பிறந்தார்கள்.

## மனுவின் சமூகம் மற்றும் அரசியல் சட்டங்கள்
மனு வகுத்த சமூகம் மற்றும் அரசியல், நிதிகள் தொடர்பான சட்டங்களே மனுஸ்மிருதி என்பர். இச்சாத்திரத்தில் உலகப்படைப்பு, நால்வகை வர்ணம்; நால்வகை ஆசிரமங்களான பிரம்மச்சர்யம், கிரகஸ்தம், வனப் பிரஸ்தம் மற்றும் சந்நியாசம்; பொருளியலும் தனிமனித ஒழுக்கம்; கல்வியும் கடமைகளும், உணவு, தூய்மை மற்றும் மாதர் பற்றிய விதிகள்; அரச நீதி; நீதி நெறி சட்டங்கள்; ஆண் பெண்களின் அறம்; கலப்பு சாதிகள் - ஆபத்து தர்மம்; குற்றங்களின் கழுவாய் மற்றும் கர்ம வினைப் பயன்கள், முக்குணங்கள், முக்தி ஆகியவைகள் எடுத்துரைக்கிறது.

## இவற்றையும் காண்க
* வைவஸ்தமனு
* மனுதரும சாத்திரம்
* வர்ணம் (இந்து மதம்)
* வருணக்கலப்பு சாதிகளின் தோற்றம்

## மேற்கோள்களும் குறிப்புகளும்


## வெளி இணைப்புகள்
* Manusmriti:The Laws of Manu. http://sanskritdocuments.org/all_pdf/manusmriti.pdf

பகுப்பு:இந்து தொன்மவியல்
பகுப்பு:இந்து தொன்மவியல் மாந்தர்
கச்சத்தீவு உரிமைச் சிக்கல்

இராமநாதபுரம் அரசருக்கு சொந்தமாக இருந்த கச்சத்தீவை 1974 ஆம் ஆண்டு இலங்கைக்கு இந்தியா ஒப்பந்தத்தின் மூலம் விட்டுக் கொடுத்தது. தமிழக மீனவர்கள் இலங்கை கடற்படையினரால் அடிக்கடி தாக்கப்பட்டும் கொல்லப்பட்டும் வருவதை அடுத்து இத்தீவு பற்றிய உரிமை தமிழக அரசியலில் முக்கிய அங்கம் வகிக்கிறது. கச்சத்தீவை மீட்டு இந்தியாவின் பகுதியாக உரிமை நிலைநாட்டிட ஒன்றிய அரசு நடவடிக்கை எடுக்க வேண்டும் என்று தமிழ்நாடு சட்டமன்றத்தில் தீர்மானம் நிறைவேற்றப்பட்டிருக்கிறது. இந்தியாவுடன் இணைக்க வழியுறுத்தி பல்வேறு கட்சித் தலைவர்கள் அறிக்கைகள் வெளியிட்டுள்ளனர். இந்திய அரசு உச்சநீதி மனறத்தில் கச்சத் தீவை இலங்கை அரசுக்கு தாரை வார்த்து தரவில்லை என உறுதிமொழி வழங்கியுள்ளது. 

தற்போதைய முதல்வர் செ. செயலலிதா அவர்கள் கச்சத்தீவை இலங்கைக்கு "தாரைவார்த்தது" சட்டப்படி தவறு என்று உச்சநீதிமன்றத்தில் மனு அளித்தார். அதனை ஏற்றுக்கொண்ட அறமன்றம் இந்திய ஒன்றிய அரசிற்கு தாக்கீது அனுப்பியது. தற்போது திமுக தலைவர் கருணாநிதி டெசோ அமைப்பின் தீர்மானப்படி கச்சத்தீவை இந்தியா இலங்கை ஒப்பந்தத்தின் படி விட்டுக் கொடுத்ததை ரத்து செய்து இந்தியா திரும்ப்ப் பெறவேண்டும் என்று உச்சநீதிமன்றத்தில் மனு தாக்கல் செய்துள்ளார். அதனை ஏற்றுக் கொண்ட அறமன்றம் மத்திய, மாநில அரசு, மற்றும் இராமநாதபுரம் மாவட்ட ஆட்சியர் ஆகியோருக்கு பதில் அளிக்க உத்தரவிட்டுள்ளது.

இதனையடுத்து முதல்வர் செல்வி செயலலிதா அவர்கள் இன்று வெளியிட்டுள்ள அறிக்கையில் கருணாநிதியை கடுமையாக சாடியுள்ளார். அதில் "தனது ஆட்சிக் காலத்தில் தடுத்து நிறுத்தாமல் இருந்துவிட்டு தற்போது தனக்கு சாதகமாக தீர்ப்பு வரும் என்று எதிர்பார்க்கும் நேரத்தில் அரசியல் ஆதாயத்திற்காக வழக்கு தொடுத்துள்ளார்" என்று குற்றம் சாட்டியுள்ளார்.

## சட்டமன்றத்தில் தீர்மானம்
உச்சநீதிமன்றத்தில் நடைபெற்றுவரும் கச்சத்தீவு தொடர்பான வழக்கில் தமிழ்நாடு வருவாய்த்துறையையும் சேர்க்கவேண்டும் என்று தமிழ்நாடு சட்டமன்றத்தில் சூன் 13, 2011 அன்று தீர்மானம் நிறைவேற்றப்பட்டது.

தன் மீது விமர்சனக்கணைகளை வீசத்தான் இந்த தீர்மானம் என்று கருணாநிதி அறிக்கை வெளியிட்டார்.

மேற்கண்ட தீர்மானத்தில் பேசிய எதிர்கட்சித் தலைவர் விஜயகாந்து "வழக்கிற்கு பயந்தே கச்சத்தீவை தாரை வார்த்தார் கருணாநிதி" என்று சட்டமன்றத்தில் பேசினார்.

இன்னொரு தீர்மானம், தமிழ்நாடு சட்டமன்றத்தில் முதலமைச்சர் செயலலிதாவால் மே 3, 2013 அன்று கச்சத்தீவை மீட்க இந்திய ஒன்றிய அரசு நடவடிக்கை எடுக்கவேண்டும் என்று வலியுறுத்தி கொண்டுவரப்பட்டது. அத்தீர்மானத்தின் மீது பேசிய முதலமைச்சர் ஜெ. ஜெயலலிதா, முன்னாள் முதலமைச்சர் மு. கருணாநிதி மீது சரமாரியாக குற்றம் சாட்டினார்.

## மேற்கோள்கள்

பகுப்பு:கச்சத்தீவு
பிரசுதி

**பிரசுதி** (ஆங்கிலம்: Prasuti; இந்தி: प्रसूति) என்பவர் தக்கனின் மனைவி ஆவார். இவருக்குச் சதி உட்பட இவருக்குப் பல மகள்கள் உள்ளனர். பிரசுதி சுவயம்புவ மனு மற்றும் சதரூபாவின் மகள் ஆவார்.

## திருமணமும் குழந்தைகளும்
*[[விஷ்ணு புராணம்]]*, *[[லிங்க புராணம்]]* மற்றும் *[[பத்ம புராணம்|பத்ம புராணத்தின்]]* படி, தக்கனும் அவரது மனைவி பிறசுதிக்குப் பல மகள்கள் இருந்தனர் (16 முதல் 60 வரை). ஆனால் பெரும்பாலான அறிஞர்கள் இந்த எண்ணிக்கையினை 24 என்று கருதுகின்றனர். இவை: சரத்தா, பக்தி, திரிதி, துசுடி, புசுடி, மேதா, கிரியா, புத்திகா, சித்திகா, சந்தீகா, சந்திகா, கியாதி, சுமிருதி, பிரீதி, சாமா, சன்னதி, ஊர்ஜ்ஜா, சுவாகா, சுவதா, சதி. *[[பத்ம புராணம்|பத்ம புராணம்,]]* தக்கன்  தனக்கு 24 மகள்கள் போதாது என்று உணர்ந்து 60க்கும் மேற்பட்ட கன்னிப் பெண்களைப் பெற்றெடுத்ததாகப் பதிவு சொல்கிறது. இருப்பினும் இந்த அறுபது மகள்கள் மற்ற நூல்களில் அசிக்னியின் சந்ததியினர் என்று குறிப்பிடப்படுகிறார்கள்.

## மேற்கோள்கள்

பகுப்பு:இந்து பெண் தெய்வங்கள்
துர்ஜயன்

**துர்ஜயன்** என்பவர் இந்து தொன்மவியலின் அடிப்படையில் கண்வ முனிவரின் சீடனும், அரசனும் ஆவார். இவர் தேவகன்னியான ஊர்வசியின் அழகில் மயங்கி தன்னுடைய நாட்டினையும், மனைவியையும் துறந்தார். ஊர்வசியுடன் வாழும் பொழுது தன்னுடைய மனைவியை எண்ணி அவளை சந்திக்க சென்றார். அப்பொழுது அவன் மனைவி, பத்தினியுடன் அல்லாது பிற பெண்ணுடன் உறவு கொண்டமைக்கான பாவம் நீங்கிட கண்வ முனிவரின் ஆசியுடன் தவம் செய்யும் படி கோரினாள்.

இறுதியில் கடுமையான தவத்தினை மேற்கொண்ட துர்ஜயனை, கண்வ முனிவர் சிவபெருமானை வாரணாசியில் சென்று வணங்குபடி கூறினார். வாரணாசி சென்று சிவபெருமானை வணங்கி முக்தி பெற்றார் துர்ஜயன்.

## கருவி நூல்
* மகா புராணங்களில் ஒன்றான கூர்ம புராணம்

## இவற்றையும் காண்க
* அரம்பையர்கள்
* முனிவர்கள்
* சாபம்
* முக்தி

## வெளி இணைப்புகள்
கூர்ம புராணம் பகுதி இரண்டு - தினமலர் கோயில்கள் தளம்

பகுப்பு:இந்து தொன்மவியல்
புதுவாழ்வு (நூல்)

**புதுவாழ்வு** என்னும் காப்பியம் இன்பவாணன் என்ற புனைபெயர் கொண்ட ஞா.தாவீது செபஞானம் என்பவரால் உருவாக்கப்பட்ட நூல் ஆகும். இந்நூல் 1977ஆம் ஆண்டு பாளையங்கோட்டை, கதிரவன் பதிப்பகத்தாரால் வெளியிடப்பட்டது.

## நூலின் இயல்பு

கிறித்தவ சமயப் பின்னணி இருந்தாலும், சமயத்திற்கு அப்பாற்பட்டு வாழ்வியல் சார்ந்த இலக்கியமாகப் புதுவாழ்வு மலர்ந்துள்ளது. முகிலன், செல்வி, இன்பம் இம்மூவரிடையே நிகழும் வாழ்வியல் சிக்கலை மையமாகக் கொண்டு இக்காப்பியம் பாடப்பட்டுள்ளது.

பல சந்தங்களில் பாடப்பட்டுள்ள இக்காப்பியம் சிலப்பதிகாரத்தின் கருப்பொருளை நவீன காலத்துக்கு ஏற்றாற்போல எடுத்துரைப்பதாக உள்ளது. 

மனிதன் தவறு செய்வது இயல்பு. ஆயினும் தவற்றினை உணர்ந்து தக்க நேரத்தில் திருந்திவிடின் உலகத் துன்பமெல்லாம் ஓய்ந்திடும் என்னும் கருத்தை வலியுறுத்தும் வகையில் நூலை அமைத்திருக்கிறார் ஆசிரியர்.

## ஆதாரம்

இர.ஆரோக்கியசாமி, கிறித்தவ இலக்கிய வரலாறு, கிறித்தவ ஆய்வு மையம், தூய வளனார் தன்னாட்சிக் கல்லூரி, திருச்சிராப்பள்ளி, 2010. (நூல் கிடைக்குமிடம்: பூரண ரீத்தா பதிப்பகம், 1130 பழனியப்பா நகர், 3-வது தெரு, நாஞ்சிக்கோட்டை சாலை, தஞ்சாவூர் - 613006).

பகுப்பு:கிறித்தவத் தமிழ்க் காப்பியங்கள்
சாம்பவான்

**சாம்பவான்** () **ஜாம்பவான்** இராமாயணம் முதலான இந்தியத் தொன்மங்களில் கரடிகளின் வேந்தனாகச் சித்தரிக்கப்படும் ஓர் கதாபாத்திரம் ஆகும். சில இடங்களில் இவர் குரங்குகள் குலமொன்றைச் சேர்ந்தவராகச் சுட்டப்படுகின்றார். "இரிட்சர்" எனும் இக்குலமானது, பிற்கால இராமாயணங்களில் கரடிகளின் குலமாகச் சுட்டிக் காட்டப்படுகின்றது.

## தொன்மக்கதை
சில புராணங்கள், பாற்கடலைத் தேவாசுரர் கடைந்தபோது சாம்பவானும் அதில் உதவியதாகவும், திருமாலின் வாமன அவதாரத்தில் அவரை ஏழு தடவைகள் சுற்றிவந்தவராகவும் கூறுகின்றன. இராமாயணத்தில், தான் யாரென்பதை மறந்திருந்த அனுமனுக்கு அவர்தம் மெய்யாற்றலை நினைவூட்டி, அவர் இலங்கைக்குச் சென்று சீதையைக் கண்டுவரும் பெருஞ்செயலுக்கு உதவியவராக சாம்பவான் சுட்டிக்காட்டப்படுகின்றார். மேலும்,, இராம-இராவண யுத்தத்தில் இந்திரசித்து]வால் இலக்குவன் மயக்கமுற்ற போது, அரிய மூ்லிகையை அனுமன் கொணர்ந்து இலக்குவன் உயிர்த்தெழக் காரணமானார். 

பாகவத புராணம், அரி வம்சம் மற்றும் விஷ்ணு புராணங்களில்,    கண்ணனுடன் மோதித் தோல்வியுற்ற ஜாம்பவான், பின் தன் மகள் ஜாம்பவதி மற்றும் சியமந்தக மணியையும் அவரிடம் ஒப்படைப்பவராக, சாம்பவான் வலம் வருகின்றார். மாபெரும் பலசாலியாக சாம்பவான் மிளிர்ந்திருக்கின்றார். இன்றும் குறித்த துறைகளில் முறியடிக்க முடியாத பெரும்பலம் வாய்ந்தவர்களை "ஜாம்பவான்" என்று புகழ்வது பெருவழக்காக இருக்கின்றது.

## மேலும் பார்க்க
* சியாமந்தக மணி

## உசாத்துணைகள்

பகுப்பு:இராமாயணக் கதைமாந்தர்கள்
பகுப்பு:பாகவத புராண மாந்தர்
உருத்திரன்

**உருத்திரன்** () (*Rudra*) என்பவர் சைவ சமயக் கடவுளான சிவனின் அழிக்கும் தொழில் செய்யும் உருவம் ஆவார். உருத்திரன் என்றால் துன்பத்தை நீக்குபவர் என்று பொருள்.

உருத்திரன் படைக்கும் கடவுளான பிரம்மனின் மகன் என்று வாயு புராணம் கூறுகிறது. பிரம்மன் தனக்கு தன்னைப் போலவே ஒரு குழந்தை வேண்டுமென நினைத்த பொழுது உருத்திரன் அவர் மடியின் மீது தோன்றினார். அத்துடன் அழுது கொண்டே இருந்தார். அதற்கு பிரம்மன் காரணம் கேட்க, தனக்கு ஒரு பெயர் வேண்டுமென அக்குழந்தை கூறியது. பிரம்மன் அக்குழந்தைக்கு உருத்திரன் என்று பெயரிட்டார்.

## ஏகாதச (11) உருத்திரர்களின் பெயர்கள்
#மகாதேவன் 
#உருத்திரன்
#சங்கரன்
#நீலலோகிதன் 
#ஈசானன்
#விஜயன் 
#வீமதேவன் 
#சவும்யதேவன்
#பவோத்பவன்
#கபாலிகன் 
#ஹரன்  

## இவற்றையும் காண்க
* ஸ்ரீருத்ரம் (நூல்)
* சிவ வடிவங்கள்

## மேற்கோள்களும் குறிப்புகளும்


## வெளி இணைப்புகள்
* ருத்ரம் நமகம்
* ருத்ரம் சமகம்
* மகா ம்ருத்யுஞ்ச மந்திரம் 108 முறை செபித்தல்  

பகுப்பு:சைவ சமயம்
பகுப்பு:இந்துக் கடவுள்கள்
பகுப்பு:ரிக் வேத கடவுள்கள்
நாகர்கோவில் புத்தகத் திருவிழா

**நாகர்கோவில் புத்தகத் திருவிழா**  என்பது தமிழ்நாட்டில் கன்னியாகுமரி மாவட்டத் தலைநகரான நாகர்கோவிலில் நடத்தப் பெறும் ஒரு புத்தகக் கண்காட்சியாகும். இப்புத்தகக் கண்காட்சியில் தமிழ்நாட்டிலுள்ள பல்வேறு புத்தக வெளியீட்டாளர்கள் மற்றும் விற்பனையாளர்களுடன், இந்தியாவின் முக்கிய பதிப்பகங்கள் சிலவும் கலந்து கொள்கின்றன. இந்தக் கண்காட்சி **நாகர்கோவில் புத்தகக் கண்காட்சி** எனும் பெயரிலும் அழைக்கப்படுகிறது. 

## கண்காட்சி அரங்குகள்

இக்கண்காட்சியில் பதிப்பகங்கள் அல்லது விற்பனையாளர்களுக்குத் தனித்தனியாக கடைகள் அமைக்கப்படுகின்றன. இந்தக் கடைகளில் புத்தகங்கள் விற்பனைக்காக காட்சிப்படுத்தப்படுகின்றன. பத்து நாட்கள் நடத்தப்படும் இக்கண்காட்சி காலை 11 மணிக்குத் தொடங்கி இரவு 9 மணி வரை செயல்படுகிறது.

## சிறப்புக் கலைநிகழ்ச்சிகள் மற்றும் சொற்பொழிவுகள்

இக்கண்காட்சியில் மாலை 4.00 மணி முதல் 6.00 மணி வரை கலை நிகழ்ச்சிகளும், மாலை. 6.00 மணி முதல் 8.00 மணி வரை கவிஞர்கள், பேச்சாளர்கள், எழுத்தாளர்கள் பங்கேற்கும் சொற்பொழிவுகள் மற்றும் பல்வேறு தலைப்புகளில் இலக்கிய நிகழ்ச்சிகள், விசாரணை அரங்கம், சுழலும் சொல்லரங்கம் போன்றவை இடம் பெறுகின்றன.

## வெளி இணைப்புகள்

*நாகர்கோவில் புத்தகத் திருவிழா குறித்த செய்தி (தினமலர்)

பகுப்பு:தமிழ்நாட்டில் புத்தகக் கண்காட்சிகள்
சிவமைந்தர்கள்

சிவபெருமானின் குழந்தைகள் சிவ மைந்தர்கள் ஆவார்கள். இவர்கள் சிவக்குமாரர்கள் என்றும், சிவக்குழந்தைகள் என்றும் அழைக்கப்படுவர். இவர்கள் சிவபெருமானுக்கும் அவருடைய மனைவிகளுக்கும் பிறந்தவர்களாகவும், அல்லது சிவபெருமானால் தோற்றுவிக்கப்பட்டவர்களாகவும் இருப்பர்.

## சிவமைந்தர்கள்
# கணபதி - பார்வதியால் உண்டாக்கப்பட்டவர்.
# பைரவர் - சிவபெருமானால் உண்டாக்கப்பட்டவர்.
# முருகன் - சிவபெருமானின் நெற்றிக் கண்ணிலிருந்து தோன்றியவர்.
# வீரபத்திரர் - சிவபெருமானால் தட்சனை அழிக்க தோற்றுவிக்கப்பட்டவர்.
# ஐயனார் - சிவபெருமானுக்கும் திருமாலின் மோகினி அவதாரத்திற்கும் பிறந்தவர்.
# ஜாம்பவந்தன் - சிவபெருமானுக்கும் பார்வதிக்கும் பிறந்தவர்.

## பஞ்ச குமாரர்கள்
சிவபெருமானது ஐந்து குமாரர்களான பைரவர், கணபதி, முருகன், வீரபத்திரர், ஐயனார் ஆகியோர் பஞ்ச குமாரர்கள் என்று அழைக்கப்படுகின்றார்கள். 

## இவற்றையும் காண்க

## மேற்கோள்களும் குறிப்புகளும்


## வெளி இணைப்புகள்

பகுப்பு:சிவக்குமாரர்கள்
சலந்தரன்

**சலந்தரன்** என்பவர் ஜலத்திலிருந்து தோன்றிய அரக்கன் ஆவார். சிவபெருமானை வணங்கி யாராலும் வெல்ல இயலாத வரத்தினைப் பெற்றார். இந்திரனை வென்று தேவலோகத்தினையும், பிரம்மனை வென்று சத்திய லோகத்தினையும், திருமாலையும் வென்று பாற்கடலையும் பெற்றார். அத்துடன் சிவபெருமானை வெல்ல கையிலைக்கு வந்தார். அங்கு சிவபெருமான் தன்னுடைய கால் விரலால் ஒரு சக்கரமொன்றை வரைந்து அதை எடுத்து சலந்தரனின் திறனை நிறுபிக்க கூறினார். சலந்தரன் அந்நிலத்தினை பெயர்த்து கழுத்துக்குமேல் கொண்டு செல்லும் பொழுது, சிவபெருமானால் வரையப்பட்ட சக்கரம் சக்கராயுதமாக மாறி சலந்தரனைக் கொன்றது. இவரைப் பற்றி இலிங்க புராணத்தில் விவரிக்கப்பட்டுள்ளது.

சலந்தரனைக் கொன்றமையால் சிவபெருமான் சலந்தராகரர் என்று அறியப்படுகிறார்.

## இவற்றையும் காண்க
* இலிங்க புராணம்
* சக்கராயுதம்

## மேற்கோள்களும் குறிப்புகளும்


## வெளி இணைப்புகள்
* இலிங்க புராணம் தினமலர் கோயில்கள்

பகுப்பு:அரக்கர்கள்
மண்டூர் (கர்நாடகா)

::இலங்கையில் உள்ள ஊரைப் பற்றி அறிய, மண்டூர் கட்டுரையைப் பார்க்கவும்.

**மண்டூர்** என்பது கர்நாடகத்தில் பாகல்கோட் மாவட்டத்தில் அமைந்துள்ள ஊர். இங்கு மகாலட்சுமி, ஔமன் ஆலயங்கள் உள்ளன. காஜா பந்தெனவஜா தர்காவும் இங்குள்ளது. கரும்பு, சோளம், வெங்காயம், எலுமிச்சை, நிலக்கடலை, சூரியகாந்தி ஆகியன அதிகம் விளைகின்றன.  பாண்டுரங்கன் வாரம், உகாதி, தசரா, தீபாவளி, நகர பஞ்சமி, முகரம், ஆகிய பண்டிகைகள் கொண்டாடப்படுகின்றன. கிராம உயர்நிலைப் பள்ளியும் இங்குள்ளது.

பகுப்பு:கர்நாடகம்
திராவிடவியல்

**திராவிடவியல்** (*Dravidian studies* அல்லது *Dravidology*) என்பது திராவிடர் மொழி, இலக்கியம், பண்பாடு ஆகியவற்றை ஆராயும் படிப்பு ஆகும். இது தமிழியலின் மேல்நிலைப் படிப்பும், தெற்காசியவியலின் துணைப் படிப்பும் ஆகும்.

## வரலாறு
16 முதல் 18 ஆம் நூற்றாண்டு வரை என்றிக் என்றீக்கசு, ராபர்ட்டோ டி நொபிலி, பார்த்தலோமியோ சீகன்பால்கு, வீரமாமுனிவர் போன்றோர் தமிழை ஆராய வந்த ஐரோப்பியர் ஆவர்.

இந்தத் துறையின் முன்னணி நபர்களுள் ராபர்ட் கால்டுவெல், உ. வே. சாமிநாதைய்யர், டி, ஆர். செஷா ஐயர், வி. கனகசபா, கே. ஏ. நீலகண்ட சாத்த்ரி, பர்ரோ, எமெனெயு, ஹெர்மன் குண்டர்ட், கமில் சுவெலெபெல், பத்ரிராஜு கிருஷ்ணமூர்த்தி ஆகியோர் குறிப்பிடத்தக்கவர்கள் ஆவர்.

## கல்வி கற்றல்
திராவிடவியல் படிப்புகள் குப்பத்தில் உள்ள திராவிடப் பல்கலைக்கழகத்தில் வழங்கப்படுகின்றன.
திராவிட மொழிகளை ஆராய வந்த மேற்கத்திய ஆய்வாளர்களின் நினைவாக ஒவ்வொரு துறையின் பீடத்திற்கும் அவர்கள் பெயர்கள் சூட்டப்பட்டுள்ளன. திராவிடவியல் - கால்டுவெல், சி. பி. பிரவுன் -தெலுங்கு, ஃபெர்டினாண்டு கிட்டெல் - கன்னடம், வீரமாமுனிவர்- தமிழ், ஹெர்மன் குண்டர்ட் - மலையாளம்.

## மேலும் பார்க்கவும்
* இந்தியவியல்

## சான்றுகள்

## இணைப்புகள்
*Dravidian studies in the Netherlands, IIAS newsletter  (2005) http://www.iias.nl/nl/36/IIAS_NL36_21.pdf http://www.iias.nl/nl/37/IIAS_NL37_21.pdf 
*Extracts from T.R.Sesha Iyengar's "Dravidian India" by Dr. Samar Abbas, Bhubaneshwar, 4/8/2003 
*அயல்நாட்டு கல்வியாளர்களால் தமிழுக்கு கிட்டிய இலக்கியங்கள்
* ரோஜா முத்தையா ஆராய்ச்சி நூலகம்


பகுப்பு:இந்தியவியல்
சூரியப்புள்ளி

**சூரியப்புள்ளிகள்** (*Sunspots*) என்பது தன் சுற்றுப்புறங்களைப் பார்க்கிலும் மங்கலாக அல்லது கருமையாக கதிரவனின் ஒளிமண்டலத்தில் காணப்படும் பெரிய புள்ளிகளாகும். சூரியனிலுள்ள வாயுக்கள் சுற்றிச் சுழலும்போது ஏற்படும் மோதலினால் இவை தோன்றுகின்றன. இந்தத் தற்காலிகத் தோற்றப்பாடு கதிரவனின் சுழற்சி காரணமாக நகருவது போல் தோற்றமளிக்கின்றன. பதினோரு ஆண்டுகளுக்கு ஒரு முறை அதிகமாகத் தோன்றுகின்றன. இச்சமயங்களில் காந்தப் புயலும் வட ஒளியும் (*Aurora borealis*) மின்காந்த அலைப் பரப்பலில் தடங்கலும் தோன்றுகின்றன.

சுற்றுப்புறங்களைவிட இப்புள்ளிகளில் வெப்பநிலை குறைவாக இருப்பதே அவை கருமையாகத் தோன்றக் காரணமாகும். சூரியப்புள்ளிகளில் வெப்பநிலை கிட்டத்தட்ட 3000–4500K (2700–4200&nbsp;°C) ஆக இருந்தாலும், இவற்றின் சுற்றுப்புறங்களில் அதிகமாக (5,780K (5,500&nbsp;°C) இருப்பதால், அவை கருமையாகத் தோன்றுகின்றன. இந்த சூரியப்புள்ளிகள் சுற்றுப்புறத்தில் இருந்து அகலுமானால் அது நமது நிலாவை விட மிகவும் வெளிச்சமாகக் காட்சி தரும். சூரியனின் மேற்பரப்பில் இந்த சூரியப் புள்ளிகள் நகரும் போது அவை விரிந்தோ அல்லது சுருங்கியோ தோன்றும் அவற்றின் விட்டம் 16 கி.மீ. முதல் சுருங்கியோ அல்லது 160,000 கிலோமீட்டர்கள் வரை விரிவடைந்தோ தோன்றும்.

## மேற்கோள்கள்

பகுப்பு:சூரியத் தோற்றப்பாடுகள்
பகுப்பு:ஒளியியல் தோற்றப்பாடுகள்
சுரம் நீக்கும் பரமன்

**சுரம் நீக்கும் பரமன்** என்பவர் சிவபெருமானின் அறுபத்து மூன்று வடிவங்களில் ஒருவராவார். இவர் மூன்று தலைகளையும், நான்கு கைகளையும், ஒன்பது விழிகளையும், மூன்று  கால்களையும் உடைவர்.  இவரை **ஜ்வாரபக்ன மூர்த்தி** என வடமொழியில் அழைக்கின்றனர்.

## திருவுருவக் காரணம்
சிவபக்தியில் சிறந்தவனாக விளங்கிய வாணாசுரன், மாபலி மன்னனின் மகனாவார். இவர் சிவபெருமானிடம் தன்னுடைய அரண்மனையில் குடும்பத்துடன் வசிக்கும் படி வேண்டினார். வாணாசுரனின் சிவபக்தியால் சிவபெருமானும் பார்வதி மற்றும் சிவக்குமாரர்களான கணபதி மற்றும் முருகன் ஆகியோருடன் தங்கினார்.

சிவனருளால் அனைவரையும் வென்ற வாணாசுரனுடன் கண்ணனாக பிறந்த திருமால் போர்புரிய வந்தார். அப்பொழுது கண்ணனுடன் போர்புரிய சிவபெருமான் எடுத்த உருவமே ஜ்வாரபக்ன மூர்த்தியாகும்.

## இவற்றையும் காண்க

## மேற்கோள்களும் குறிப்புகளும்


## வெளி இணைப்புகள்

பகுப்பு:சிவ உருவத்திருமேனிகள்
சார்த்தூலஹர மூர்த்தி

**சார்த்தூலஹர மூர்த்தி** என்பவர் சிவபெருமானின் அறுபத்து மூன்று திருவுருவங்களில் ஒருவராவார். தருகாவனத்து முனிவர்கள் சிவபெருமானை கொல்ல அனுப்பிய புலியின் தோலினை உரித்து உடுத்திக் கொண்ட தோற்றம் சார்த்துலஹர மூர்த்தியாகும். 

## திருவுருவக் காரணம்

தருகாவனம் எனும் காட்டில் வாழ்ந்த முனிவர்கள் சிறந்த தவவலிமை பெற்றவர்கள். அதனால் ஆணவம் கொண்டனர். ஆணவத்தினை அழிப்பவராகிய சிவபெருமான் அவர்களின் ஆணவம் அழிக்க அழகே உருவான பிச்சாடனார் கோலத்தில் சென்றார். அம்முனிவர்களின் ரிசிப்பத்தினிகள் சிவபெருமானின் பிச்சாடனார் கோலத்தினைக் கண்டு மோகம் கொண்டு அவர் பின்னே சென்றனர். 

அதனால் முனிவர்கள் கோபம் கொண்டு அபிசார ஹோமம் என்ற யாகத்தினை வளர்த்தனர். அதன் மூலம் உருவாக்கப்பட்ட கூரிய கொடிய புலியை சிவபெருமான் மீது ஏவினர். சிவபெருமான் அப்புலியை அடக்கி, அதன் தோலினை உரித்து ஆடையாக உடுத்திக் கொண்டார். அக்கோலமே சார்த்துலஹர மூர்த்தியாகும்.

## இவற்றையும் காண்க

## மேற்கோள்களும் குறிப்புகளும்


## வெளி இணைப்புகள்

பகுப்பு:சிவ உருவத்திருமேனிகள்
இட்டேரி

**இட்டேரி** என்பது இரண்டு முள் வேலிகள் நடுவே செல்லும் வழியினைக் குறிப்பிடும் சொல்லாகும். முள் வேலி, கற்றாழை போன்ற வேலிச்செடிகளை இருபுறமும் கொண்டு அதன் நடுவே செல்லும் மண்பாதையை இட்டேரி என்கின்றனர். இந்த மண்பாதை பொதுவாக மாட்டு வண்டிகள் செல்லக் கூடியதாக இருக்கும். இச்சொல் தமிழகத்தின் கொங்குப் பகுதியில் பரவலான பயன்பாட்டில் உள்ளது. பிற மாவட்டங்களில் இதனைக் குறிக்க வேறு பெயர்கள் பயன்பாட்டிலிருக்கலாம்.

பகுப்பு:சொல்விளக்கம்
மால்வேசியே

**மால்வேசியே** என்பது (தாவர வகைப்பாடு : Malvaceae; ஆங்கிலம்:mallows) பூக்கும் தாவரங்களிலுள்ள ஒரு குடும்பம் ஆகும். இக்குடும்பத்தில் 200 பேரினங்களும், அவற்றினுள் ஏறத்தாழ 2,300 இனங்களும் உள்ளன. உலகெங்கும் இத்தாவரங்கள் காணப்பட்டாலும். வெப்ப, மிதவெப்ப மண்டல
நாடுகளில் மிகுதியாக காணப்படுகின்றன, இக்குடும்பத் தாவரங்களுள், 22 பேரினங்களும். 125 சிற்றினங்களும் இந்தியாவில் வளர்வதாக கண்டறியப் பட்டுள்ளது. தமிழில் இதன் பெயரை **பருத்திக் குடும்பம்** எனலாம்.

## வளரியல்பு
ஓராண்டு சிறு செடிகள் (எ,கா, மால்வா சில்வெஸ்ட்ரிஸ்) அல்லது பல ஆண்டு புதர் செடிகள் (எ,கா, ஹைபிஸ்கஸ் ரோசா-சைனென்சிஸ்) அல்லது மரங்கள் (எ,கா, தெஸ்பிசியா பாப்புல்னியா), இக்குடும்பத் தாவரங்களில் வழவழப்பான
மியூசிலேஜ் நீர்மம் காணப்படும், நட்சத்திர வடிவ மயிர் வளரிகள், தாவரத்தின்இளம் உறுப்புகளின் மீது காணப்படுகின்றன.நிலத்தின் மேல் காணப்படும் தண்டினையுடையது. நட்சத்திர வடிவ ரோமவளரிகளால்,இளம் தண்டு மூடிக் காணப்படும். இதன் வேர்,ஆணிவேர்த் தொகுப்பு ஆகும்.

### இலையமைப்பு
இலைகள், இலைக்காம்புடையது. தனி இலை. முழுமையானது (எ,கா, தெஸ்பிசியா பாப்புல்னியா) அல்லது அங்கை வடிவ மடல்களையுடையது. (எ,கா) காஸிபியம் ஆர்போரியம்) மாற்றியலையமைவு. இலையடி செதிலுடையது. விளிம்பு பற்கள்
போன்றது (எ,கா, ஹைபிஸ்கஸ் ரோசா-சைனென்சிஸ்) மற்றும் வலைப்பின்னல் நரம்பமைப்புடையது.

## ஊடகங்கள்

File:Pavonia odorata in Talakona forest, AP W IMG 8604.jpg|*Pavonia odorata*
File:Malva alcea pili NRM.jpg|மென்மயிர்கள்
File:Durio kutej F 070203 ime.jpg|துரியன் பழங்கள்


## அடிக்குறிப்புகள்

## [[செம்பட்டியல்]]
***[[பன்னாட்டு இயற்கைப் பாதுகாப்புச் சங்கம்]]** (**''I**nternational **U**nion for **C**onservation of **N**ature*) என்ற அமைப்பு வெளியிடும் இந்த *'சிவப்புப் பட்டியல்''' இனங்களின் வெவ்வேறு காப்பு நிலைகளை பட்டியலிடுகின்றது. அப்பட்டியலிலுள்ள, இக்குடும்பச்சிற்றினங்கள்(2013ஆண்டு-சூன்-கணக்குப்படி,  மொத்தம் 51) சில வருமாறு;-

*Hibiscus kokio ssp. kokio என்பதைக் குறித்த தரவுகள் ஆய்வு செய்யப்படுகிறது.

## வெளியிணைப்புகள்

*catalogueoflife என்ற இணையப்பக்கத்தில், இக்குடும்ப பேரினங்களையும், சிற்றனங்களையும் காணலாம்.

பகுப்பு:பூக்கும் தாவரக் குடும்பங்கள்
பகுப்பு:தாவரவியல் பெயருடையக் கட்டுரைகள்
பகுப்பு:கீரைகள்
டி புறாக்ளி அலை

குவாண்டம் விசையியலில், **பருப்பொருள் அலைகள்** (**சடத்துவ அலைகள்**, *matter waves*), அல்லது **டி புறாக்ளி அலைகள்** (*de Broglie waves*, ) என்பது சடப்பொருட்களில் காணப்படும் அலை-துகள் இருமை பற்றிய கோட்பாடாகும். இக்கோட்பாட்டை லூயி டி பிராக்லி என்பவர் தனது முனைவர் பட்ட ஆய்விற்காக முன்வைத்தார். இது எத்தன்மைத்தாயினும் இயங்கிக் கொண்டிருக்கும் ஒரு பொருளினுக்கு ஓர் அலைபண்பும் உள்ளது .இவ்வலையே டி புறாக்ளி அலை எனப்படுகிறது.

துணிக்கை ஒன்றின் அலைநீளம் அதன் உந்தத்திற்கு நேர்மாறு விகித சமனாக இருக்கும் என்பதை டி புறாக்ளி தொடர்புகள் எடுத்துரைக்கின்றன. இந்த அலைநீளம் டி புறாக்ளி அலைநீளம் எனவும் அழைக்கப்படுகின்றது. அத்துடன் டெ புறாக்லி உய்த்தறிந்ததன் படி, பருப்பொருள் அலைகளின் அதிர்வெண், ஆற்றலுக்கு *E* நேர்விகித சமனாக இருக்கும்.

டி புறாக்லி சமன்பாடுகள் துணிக்கை ஒன்றின் அலைநீளம் *λ*, உந்தம் *p*, அதிர்வெண் *f*, இயக்க ஆற்றல் *E* (ஓய்வு ஆற்றல், நிலையாற்றல் தவிர்ந்த) ஆகியவற்றைத் தொடர்பு படுத்துகிறது:

இங்கு உந்தம் p = mv, m என்பது பொருளின் நிறை, v என்பது அதன் திசை வேகம், *h* என்பது பிளாங்கு மாறிலி. இச்சமன்பாடுகள் பின்வருமாறும் எழுதப்படலாம்:

இங்கு
* \hbar=h/2\pi  என்பது குறைக்கப்பட்ட பிளாங்கு மாறிலி அல்லது **டிராக்கின் மாறிலி** (*Dirac's constant*),
* k= 2\pi/\lambda என்பது கோண அலையெண்,
* \omega=2\pi f என்பது கோண அதிர்வெண்.

இரண்டு வகை சமன்பாடுகளிலும், இரண்டாவது மேக்ஸ் பிளாங்க், ஐன்ஸ்டைன் ஆகியோரினால் முன்வைக்கப்பட்டதனால், பிளாங்கு-ஐன்ஸ்டைன் தொடர்பு எனவும் அழைக்கப்படுகிறது.

## மேற்கோள்கள்


பகுப்பு:குவாண்டம் இயங்கியல்
பகுப்பு:அலைகள்
சிவ வடிவங்களின் பட்டியல்

**அறுபத்து நான்கு சிவவடிவங்கள்** என்பவை சைவர்களின் கடவுளான சிவனின் அறுபத்து நான்கு வடிவங்களாகும். இதனை *சதுஷஷ்தி மூர்த்திகள்* என்று சமசுகிருத மொழியில் அழைப்பர்.

## 64 வடிவங்கள்
*அஷ்டாஷ்ட மூர்த்தங்கள்* எனும் இரா. இராமகிருட்டிணனின் நூலில் சிவனின் அறுபத்து நான்கு வடிவங்களும், அவ்வடிவங்களின் மூலம் அடியார்களுக்குச் சிவன் அருளியமையும் குறிப்பிடப்பட்டுள்ளன. ஈக்காடு இரத்தினவேலு முதலியாரின் சிவ பராக்கிரமம் எனும் தமிழ் நூலிலும் இந்த அறுபத்து நான்கு வடிவங்கள் கூறப்பட்டுள்ளன.

சதாசிவ மூர்த்தியின் வடிவத்தில் உள்ள ஈசானம், தற்புருடம், அகோரம், வாமதேவம், சத்தியோசாதம் போன்ற ஐந்து முகங்களிலிருந்து, முகத்திற்கு ஐந்தாக இருபத்தியைந்து வடிவங்கள் தோன்றின. இவை மகேசுவர மூர்த்தங்கள் என்று அழைக்கப்படுகின்றன. இந்த மகேசுவர மூர்த்தங்களுடன் வேறு சில வடிவங்களும் இணைந்து அறுபத்து நான்கு வடிவங்களாக குறிப்பிடப்பட்டுள்ளன.

## வகைப்பாடு
இந்த அறுபத்து நான்கு சிவவடிவங்களும் போக வடிவங்கள், யோக வடிவங்கள், கோப வடிவங்கள் (வேக வடிவங்கள்) என மூன்றாக பிரிக்கப்பட்டுள்ளன.

### போக வடிவம்
* உமாமகேஸ்வர மூர்த்தி 
* சந்திரசேகர மூர்த்தி 
* ரிஷபாரூட மூர்த்தி 
* அர்த்தநாரீஸ்வர மூர்த்தி

### யோக வடிவம்
* தட்சிணாமூர்த்தி
* ஞான தட்சிணாமூர்த்தி
* யோக தட்சிணாமூர்த்தி
* வீணா தட்சிணாமூர்த்தி
* சுகாசன மூர்த்தி

### குரோத வடிவம்
* கங்காள மூர்த்தி 
* வீரபத்திர மூர்த்தி 
* திரிபுராந்தக மூர்த்தி
* கஜயுக்த மூர்த்தி
* காலந்தக மூர்த்தி

### பிற சிவ வடிவங்கள்

64 சிவ வடிவங்கள் தவிர்த்து எண்ணற்ற சிவ வடிவங்களை புராணங்கள் கூறுகின்றன. சைவ சமயக் கலைக்களஞ்சியம் கஜாரி, கஜமுக அனுக்கிரக மூர்த்தி, இராவண அனுக்கிரக மூர்த்தி, ஹரிவிரிஞ்சதாரணர், உருத்திரர்கள், முயலகவத மூர்த்தி, சர்வ சம்ஹாரர், யக்ஞேசுவரர், உக்கிரர் ஆகியவற்றை பட்டியலிடுகிறது.

## காண்க
* மகேசுவர மூர்த்தங்கள்

## வெளி இணைப்புகள்
* அறுபத்து நான்கு திருமேனிகளுக்கான விளக்கங்கள் படங்களுடன் பெண்மை டாட் காம்
* சிவனே பரம்பொருள் சிவபோகம் டாட் காம் 

## ஆதாரம்


பகுப்பு:சிவ வடிவங்கள்
ஐடெல்பெர்கு

**ஐடெல்பெர்கு** என்பது இடாய்ச்சுலாந்தின் தென்மேற்குப் பகுதியில் உள்ள ஒரு நகரம். இது பாடன் வுயர்ட்டம்பெர்கு மாநிலத்தின் ஐந்தாவது பெரிய நகரமும் ஆகும். 2011ஆம் ஆண்டுக் கணக்கின் படி இங்கு 1,49,000 மக்கள் வாழ்கின்றனர். இந்நகரம் நெக்கர் ஆற்றின் கரையில் அமைந்துள்ளது.

இங்குள்ள கோட்டையும் நெக்கர் ஆற்றின் குறுக்கே கட்டப்பட்டுள்ள பழமையான பாலமும் ஐடெல்பெர்கு பல்கலைக்கழகமும் சுற்றுலா முக்கியத்துவம் வாய்ந்தவையாக உள்ளன.

பகுப்பு:செருமானிய நகரங்கள்
பாலே

பாலே (Ballet) என்பது இத்தாலியப் புரட்சியின் போது உருவான நடனம் ஆகும். பின்னர், பிரான்சு, ரசியா ஆகிய நாடுகளில் பரவலான நடனம் ஆகியது. பிரெஞ்சு கலைச்சொற்களை உள்ளடக்கி, நாட்டிய அமைப்பும் மேம்படுத்தப்பட்டது. உலகளவில் செல்வாக்கு பெற்ற இந்த நடனம் வேறு பல நடனங்களுக்கும் அடிப்படையாக அமைந்துள்ளது.

## சொற்பொருள்
பாலெட் என்ற சொல் "βαλλίζω (குதித்தல்/ தாவுதல்)" என்ற கிரேக்க சொல்லில் இருந்து பிறந்தது. இது லத்தீனில் பல்லாரே எனவும் இத்தாலிய மொழியில் பாலெட்டோ என்றும் பின்னர் பிரெஞ்சு மொழியைச் சென்றடைந்தது. இதுவே பின்னர் ஆங்கிலத்தில் சேர்க்கப்பட்டது. 

## படங்கள்

File:Dq1.jpg|
File:Ballet Nacional de Cuba pas de deux.jpg|
File:Ballet grace.jpg|
File:Pas de deux 01.jpg|
File:Fouetté en tournant (CF46618267 109996904033).gif|


## மேற்கோள்கள்

பகுப்பு:நடன வகைகள்
எஸ்/2004 என் 1

**எஸ்/2004 என் 1** (*S/2004 N 1*) என்பது நெப்டியூனின் ஒரு சிறிய நிலவு ஆகும். ஏறத்தாழ  மட்டுமே விட்டம் கொண்ட இந்நிலவு தனது தாய்க்கோளை ஒரு பூமி நாளுக்கும் சற்றுக் குறைவான நேரத்தில் சுற்றி வருகிறது. 2013 சூலையில் இது கண்டுபிடிக்கப்பட்டது. நெப்டியூனின் கண்டுபிடிக்கப்பட்ட நிலவுகளில் இது பதினான்காவது ஆகும். ஹபிள் விண்வெளித் தொலைநோக்கி 2004 முதல் 2009 வரை எடுத்து அனுப்பிய புகைப்படங்களை ஆராய்ந்ததில் மார்க் ஷோவால்ட்டர் என்பவர் இதனைக் கண்டுபிடித்தார். 1989 ஆம் ஆண்டில் நெப்டியூனுக்குக் கிட்டவாகச் சென்ற வொயேஜர் 2 விண்கலம் இந்நிலவு மிகச் சிறியதாக இருந்ததால் இதனைக் கண்டுபிடிக்கவில்லை.

## இயல்புகள்
நெப்டியூனின் ஏனைய உள்ளக நிலவுகளைப் போன்று எஸ்/2004&nbsp;என்&nbsp;1 இன் மேற்பரப்பும் மிகவும் இருண்டு காணப்படுகின்றது. இவற்றின் வடிவவியல் வெண் எகிர்சிதறல்கள் 0.07 முதல் 0.10 வரை ஆகும். இதன் தோற்ற ஒளிப்பொலிவெண் 26.5 ஆக இருப்பதால் இதன் விட்டம் 16 முதல் 20&nbsp;கிலோமீட்டர்களாகக் கணிக்கப்பட்டுள்ளது. இது நெப்டியூனின் மிகச் சிறிய இயற்கைத் துணைக்கோள் ஆகும்.

இத்துணைக்கோள் நெப்டியூனை ஒரு முறை சுற்றி வர 22 மணி 28.1 நிமி (0.9362 நாட்கள்) எடுக்கிறது. இதன் அரைப்பேரச்சு 105,283&nbsp;கி.மீ., இது பூமியின் நிலவுடன் ஒப்பிடும் போது கால்வாசிக்குச் சற்றுக் கூடுதலும், நெப்டியூனின் வளையங்களின் சராசரி ஆரையின் சுமார் இரு மடங்கும் ஆகும். இத்துணைக்கோளின் சாய்வும் வட்டவிலகலும் சுழியத்திற்குக் கிட்டவாக உள்ளது. இது லரிசா, புரோடியசு ஆகிய நெப்டியூனின் நிலவுகளுக்கு இடையில் சுற்றி வருகிறது.

## மேற்கோள்கள்

பகுப்பு:நெப்டியூனின் நிலவுகள்
லரிசா (நிலவு)

**லரிசா** (*Larissa*,  ; கிரேக்கம்: *Λάρισα*), அல்லது **நெப்டியூன்&nbsp;VII**, என்பது நெப்டியூன் கோளின் ஐந்தாவது மிகக்கிட்டவான உள்ளக துணைக்கோள் ஆகும். கிரேக்கத் தொன்மையியலில் போசீடானின் காதலி லரிசாவின் பெயர் இத்துணைக்கோளுக்கு இடப்பட்டது.

## கண்டுபிடிப்பு
இத்துணைக்கோள் முதன் முதலாக 1981 ஆம் ஆண்டு மே 24 இல் கண்டுபிடிக்கப்பட்டது.. இதற்கு ஆரம்பத்தில் **எஸ்/1981&nbsp;என்&nbsp;1** எனப் பெயரிடப்பட்டு 1981 மே 29 இல் அறிவிக்கப்பட்டது. 1989 ஆம் ஆண்டில் வொயேஜர் 2 விண்கலம் நெப்டியூனுக்குக் கிட்டவாகச் சென்ற போது அதன் சுற்றுப்பாதையில் இந்த நிலைவை மட்டுமே அவதானித்து இதன் இருப்பை உறுதிப்படுத்தியது. 1991 செப்டம்பர் 16 இல் இதற்கு லரிசா என்ற பெயர் அறிவிக்கப்பட்டது.

## இயல்புகள்

நெப்டியூனின் நான்காவது பெரிய துணைக்கோள் இதுவாகும். லரிசா பெரும் விண்கல் வீழ்ந்த பள்ளமாக சீரற்ற வடிவைக் கொண்டுள்ளது. இதன் சுற்றுப்பாதை வட்டமாக இருந்தாலும், சீரற்றதாக உள்ளது. இது மிக மெதுவாக உள்நோக்கி சுழலுகின்றது. இதனால் இது காலப்போக்கில் நெப்டியூனின் வளிமண்டலத்தில் மோதலாம் அல்லது கோள் வளையங்களாக உடையலாம் என எதிர்பார்க்கப்படுகிறது.

## குறிப்புகள்

## மேற்கோள்கள்

## வெளி இணைப்புகள்

* Larissa Profile  by NASA's Solar System Exploration
* Neptune's Known Satellites (by Scott S. Sheppard)

பகுப்பு:நெப்டியூனின் நிலவுகள்
சிவபெருமானின் பெயர் பட்டியல்

சைவ சமயத்தின் முழுமுதற் கடவுளான சிவபெருமானின் திருப்பெயர்களும், அவற்றின் பொருளும் இக்கட்டுரையில் பட்டியல் இடப்பட்டுள்ளன.

# அக்னிபுரீஸ்வரர்  
# அக்னீஸ்வரர்  
# அகஸ்தீஸ்வரர்  
# அசலேஸ்வரர்  
# அண்ணாமலையார்  
# அதுல்யநாதேஸ்வரர்  
# அபிமுக்தீஸ்வரர்  
# அபிராமேஸ்வரர்  
# அமிர்தகடேஸ்வரர்  
# அயவந்தீஸ்வரர்  
# அர்த்தநாரீஸ்வரர்  
# அரசலீஸ்வரர்  
# அருணஜடேசுவரர்  
# அவிநாசியப்பர்  
# ஆட்சீஸ்வரர்  
# ஆத்மநாதேஸ்வரர்  
# ஆதிமூலேஸ்வரர்  
# ஆதிரத்தினேஸ்வரர்  
# ஆபத்சகாயேஸ்வரர்  
# ஆம்ரவனேஸ்வரர்  
# ஆரண்யேஸ்வரர்  
# ஆலந்துறையார்  
# உச்சிநாதர்  
# உச்சிரவனேஸ்வரர்  
# உத்தவேதீஸ்வரர்  
# உத்திராபசுபதீஸ்வரர்  
# உத்வாகநாதர்  
# உமாமகேஸ்வரர்  
# உஜ்ஜீவநாதர்  
# ஊன்றீஸ்வரர்  
# எழுத்தறிநாதர்  
# எறும்பீஸ்வரர்  
# ஏகாம்பரநாதர்  
# ஏடகநாதர்  
# ஐயாறப்பன்  
# ஐராவதீஸ்வரர்  
# ஐராவதேஸ்வரர்  
# ஓணகாந்தேஸ்வரர்  
# கச்சபேஸ்வரர் 
# கச்சிஅனேகதங்காவதேஸ்வரர்
# கடம்பவனேஸ்வரர்  
# கடைமுடிநாதர்  
# கண்ணாயிரநாதர்  
# கண்ணாயிரமுடையார்  
# கபாலீஸ்வரர்  
# கரவீரநாதர்  
# கரைபுரநாதர் 
# கல்யாணபசுபதீஸ்வரர்  
# கல்யாண சுந்தரேஸ்வரர்  
# கல்யாண விகிர்தீஸ்வரர்  
# கற்கடேஸ்வரர்  
# கற்பகநாதர்  
# காசி விஸ்வநாதர்  
# காயாரோகணேஸ்வரர்
# காரணீஸ்வரர்
# காளத்தியப்பர்  
# கிருபாபுரீஸ்வரர்  
# குந்தளேஸ்வரர்  
# கும்பேஸ்வரர்  
# குற்றம் பொறுத்த நாதர்  
# குற்றாலநாதர்  
# கேடிலியப்பர்  
# கைச்சின்னேஸ்வரர்  
# கொடுங்குன்றநாதர்  
# கொழுந்தீஸ்வரர்  
# கோகிலேஸ்வரர்  
# கோடிக்குழகர் 
# கோடீஸ்வரர்  
# கோணேஸ்வரர்  
# கோமுக்தீஸ்வரர்  
# சக்கரவாகேஸ்வரர்  
# சகலபுவனேஸ்வரர் 
# சங்கமேஸ்வரர் 
# சங்காரண்யேஸ்வரர் 
# சட்டைநாதர் 
# சத்தியகிரீஸ்வரர்  
# சத்தியவாகீஸ்வரர்  
# சத்யநாதர்  
# சதுரங்க வல்லபநாதர்  
# சந்திரமவுலீஸ்வரர்  
# சப்தபுரீஸ்வரர்  
# சவுந்தர்யேஸ்வரர்  
# சவுந்தரேஸ்வர்  
# சற்குணநாதர்  
# சற்குணலிங்கேஸ்வரர்  
# சற்குணேஸ்வரர்
# சுகவனேஸ்வரர் 
# சோமேஸ்வரர் 
# சொக்கநாதர் 
# பட்டீஸ்வர்
# பரமேஷ்வர்
# தண்டீஸ்வரர்

## இவற்றையும் காணவும்
* சிவனின் தமிழ்ப் பெயர்கள்
* அஷ்டோத்திர சத நாமாவளி
* சிவ சஹஸ்ரநாமம்

## வெளி இணைப்புகள்

பகுப்பு:சைவ சமய பட்டியல் கட்டுரைகள்
அட்டோத்திர சத நாமாவளி

**அஷ்டோத்திர சத நாமாவளி** என்பது இந்துக் கடவுள்களின் நூற்றியெட்டு பெயர்களை கொண்ட தொகுப்பாகும். நாம ஆவளி என்பதற்கு பெயர்களின் வரிசை என்று பொருளாகும். இப்பெயர்களை கூறி பூசை செய்ய ஏதுவாக அமைக்கப்பட்டுள்ளது.

சில அஷ்டோத்திர சத நாமாவளிகளின் பட்டியல் கீழே,.

# சிவபெருமான் அஷ்டோத்திர சத நாமாவளி
# வீரபத்திரர் அஷ்டோத்திர சத நாமாவளி
# கருப்பர் அஷ்டோத்திர சத நாமாவளி
# பைரவர் அஷ்டோத்திர சத நாமாவளி
# குரு அஷ்டோத்திர சத நாமாவளி 
# சுந்தராஜ அஷ்டோத்திர சத நாமாவளி
# நந்திதேவர் அஷ்டோத்திர சத நாமாவளி 
# கணேச அஷ்டோத்திர சத நாமாவளி
# லலிதா அஷ்டோத்திர சத நாமாவளி
# அம்பிகை அஷ்டோத்திர சத நாமாவளி
# ராகவேந்த்ர அஷ்டோத்திர சத நாமாவளி
# ஹயக்ரீவர் அஷ்டோத்திர சத நாமாவளி
# கருட அஷ்டோத்திர சத நாமாவளி 
# அனந்தபத்மநாப அஷ்டோத்திர சத நாமாவளி
# சீதாதேவி அஷ்டோத்திர சத நாமாவளி

## இவற்றையும் காண்க
இலட்சார்ச்சனை

## ஆதாரங்கள்


## வெளி இணைப்புகள்

பகுப்பு:இந்து சமயம்
நடுவட்டம் கோபாலகிருஷ்ணன்

thumb|வலது
**நடுவட்டம் கோபாலகிருஷ்ணன்** என்பவர் மலையாளத்திற்கு செம்மொழி நிலை வழங்கக் கோரியவர்களில் ஒருவர். மலையாளம் 1500 ஆண்டுகள் பழமையானது என்று கூறி, கேரள மாநில அரசுக்கு தன் கோரிக்கையைச் சமர்ப்பித்துள்ளார்.

இவர் 1951 பிப்பிரவரி 3 ஆம் நாள் ஆலப்புழை மாவட்டத்தின் நடுவட்டம் என்ற ஊரில் பிறந்தார். இவரின் பெற்றோர் பெரும்பள்ளில் பரமேஸ்வரன் நாயர், தங்கம்மை ஆவர்.

## ஆக்கங்கள்
* ராமசரிதவும் பிராசீன பாஷாவிசாரவும்
* கேரளசரித்திரதாரகள்
* ஜீவசரித்ரசாகித்தியம் 
* ஆத்மகதாசாகித்தியம்
* பாஷாபரிமளம்
* கவேஷணரீதிசாஸ்த்திரம்
* சாகித்தியமால்யம்
* நாடோடி சரித்திரகதைகள்
* சம்ஸ்‌காரமுத்திரைகள்

## பெற்ற விருதுகள்
* 2012 இல் கேரள சாகித்திய அக்காதமி வழங்கிய விருது

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:மலையாள மக்கள்
பரணி (புதினம்)

**பரணி** என்னும் தமிழ் நாவலை எழுதியவர் ஜெயசாந்தி ஆவார். இந்நாவலின் முதற்பதிப்பு டிசம்பர் 2001 -ல் வெளிவந்தது. சென்னையிலுள்ள மதி நிலையத்தினர் இந்நாவலை பதிப்பித்துள்ளார்கள். இந்நாவலுக்கு தமிழ் முன்னுரையை பிரதிபா ஜெயசந்திரனும், ஆங்கில முன்னுரையை பாதிரியார் அமலதாசும் எழுதியுள்ளார்கள். இதில், பெண்களுக்கெதிரான ஒடுக்குமுறை, சாதிப் பிரச்சனை ஆகியவை கதாபாத்திரங்கள் மூலமாகவே சொல்லப்படுகிறது. மேலும், கதாபாத்திரங்கள் வாயிலாகவே, பெண்விடுதலைக்கான சாத்தியங்களையும் ஆராய்கிறது. பல தலித்திய சிந்தனைகள் இந்நாவலில் பதிவு செய்யப்பட்டுள்ளது.

## விமர்சனம்
ஆகஸ்ட் 2002-ல் வெளிவந்த இந்தியா டுடே பத்திரிகையில் இந்த நாவலை 'கேள்விகளை எழுப்பும் தலித்திய நாவல்' என்று குறிப்பிட்டு விமர்சனம் எழுதியுள்ளார் சிவகாமி ஐ.ஏ.எஸ். பெரியாரியம் தொடர்பான திராவிட இயக்கங்கள் கலப்பு மணத்தை சாதி ஒழிப்புக்கான தீர்வாக முன்மொழிந்தன. தமிழ் தேசிய இயக்கத்தினர் இன்னும் அதை சொல்லிக் கொண்டிருக்கிறார்கள். ஆனால் அதையெல்லாம் போட்டுடைக்கிறது பரணி நாவல் என அந்த விமர்சனக் கட்டுரையில் சிவகாமி கூறியுள்ளார். தென் மாவட்டங்களின் சாதியக் கலவரங்களின் எதிரொலிதான் பரணி. கூட்டுக்குடும்ப வாழ்க்கையின் ஊசிப் போன அவியல், வேலைக்காரிகளின் உயிரை வாங்கி பொழுதெல்லாம் சும்மாயிருந்து ஆண் துணைக்கு ஏங்குவது, நீயா நானா என்று மொக்கையாக ஆண் வர்க்கத்தைப் பெண்ணியம் என்ற பெயரில் சாடி, சாதி மத ஆழங்களில் வண்டி மண்ணைக் கொட்டிக் கொண்டிருந்த எழுத்துக்களின் காலம் முடிந்துவிட்டது என்பதன் அறிகுறிதான் பரணி.

"நாவலின் உருவ அமைப்பு அம்மா பரணிக்கு எழுதிய கடிதம், பரணி எழுதிய சிறுகதை, கடிதம், பிற்சேர்க்கை என புதுமையாக உள்ளது. முதல் நாவலின் நிறை, அதன் குறைகளோடு என்றாலும் நம்பிக்கை தரக்கூடிய சிறந்த எழுத்தாளர் வரிசையில் ஜெயசாந்தியும் வைத்துப் பார்க்கப்படுவார்." என்று அந்த விமர்சனக் கட்டுரையில் கூறப்பட்டிருந்தது.

## வெளி இணைப்பு
ஜெயசாந்தியின் இடுகைகள்

பகுப்பு:தமிழ்ப் புதினங்கள்
இ. சந்தோஷ் குமார்

**இ. சந்தோஷ் குமார்** ஒரு மலையாள சிறுகதை எழுத்தாளர் ஆவார். இவர் எழுதிய அந்தனகாரனழி என்ற புதினத்திற்காக இலக்கிய விருது பெற்றுள்ளார்.

## வாழ்க்கை
இவர் 1969 இல், திருச்சூர் மாவட்டத்தில் உள்ள பட்டிக்காட் என்னும் கிராமத்தில் பிறந்தார். இவரின் பெற்றோர் கோவிந்தன் குட்டி, விஜயலட்சுமி ஆவர். பட்டிக்காட் அரசு மேனிலைப் பள்ளியிலும், ஸ்ரீ கேரள வர்மா கல்லூரியிலும் சென் தோமஸ் கல்லூரியிலும் பயின்றார்.

## படைப்புகள்
### கதைகள்
* ங்காலப்போஸ், கறன்ட் புக்ஸ் (2000)
* மூன்ன் அந்தன்மார் ஆனயெ விவரிக்குன்னு, கறன்ட் புக்ஸ் (2003)
* சாவுகளி, டி. ஸி. புக்ஸ் (2005)
* மூன்னு விரலுகள், டி. ஸி. புக்ஸ் (2008)
* நீசவேதம், டி.ஸி. புக்ஸ் (2010)
* கதைகள், டி.ஸி. புக்ஸ் (2013)

### நோவல்ʼ
*அம்யூஸ்மென்ட் பார்க், என். பி. எஸ் கோட்டயம் (2002), டி. ஸி. பு³க்ஸ் (2006)
*வாக்குகள், கறன்ட் புக்ஸ் (2007)
*தங்கச்சன் மஞ்ஞக்காரன், க்ரீன் புக்ஸ் (2009) 
*அந்தகாரனழி, மாத்ருபூமி (2012)

## மேற்கோள்கள்

பகுப்பு:மலையாள எழுத்தாளர்கள்
பகுப்பு:1969 பிறப்புகள்
பகுப்பு:கேரள சாகித்ய அகாடமி விருது பெற்றவர்கள்
பகுப்பு:வாழும் மக்கள்
இடது விடுதலை முன்னணி

**இடது விடுதலை முன்னணி** (*Left Liberation Front*) என்பது இலங்கையின் ஓர் இடதுசாரி அரசியல் கூட்டணி ஆகும். இக்கூட்டணி 1998 ஆம் ஆண்டில் **புதிய இடது முன்னணி** (*New Left Front*) என்ற பெயரில் நவ சமசமாசக் கட்சி, மற்றும் மக்கள் கூட்டணி, மக்கள் விடுதலை முன்னணி ஆகியவற்றின் முன்னாள் உறுப்பினர்கள் சிலரும் இணைந்து உருவாக்கப்பட்டது. இக்கூட்டணியின் தற்போதைய உறுப்புக் கட்சிகள்:

* சனநாயக இடது முன்னணி
* தேசிய சனநாயக இயக்கம்
* நவ சமசமாஜக் கட்சி
* புதிய சனநாயகக் கட்சி

ஆகியவையாகும்.

2005 அரசுத் தலைவர் தேர்தலில், புதிய இடது முன்னணியின் வேட்பாளராக சாமில் ஜயநெத்தி என்பவர் போட்டியிட்டு 9,296 வாக்குகள் பெற்று ஆறாவதாக வந்தார்.

இக்கூட்டணி "இடது முன்னணி" என்றும், பின்னர் 2010 ஆம் ஆண்டில் "இடது விடுதலை முன்னணி" என்றும் இரு தடவைகள் தனது பெயரை மாற்றிக் கொண்டது.

பகுப்பு:இலங்கை அரசியல் கட்சிகள்
பகுப்பு:1998இல் நிறுவப்பட்ட அரசியல் கட்சிகள்
கோலோகம்

**கோலோகம்** என்பது கிருஷ்ணனும் ராதையும் கோபியரும் வாழும் லோகமாக (உலகம்) இந்து தொன்மவியல் புராணங்கள் குறிப்படுகின்றன. திருமாலின் உலகமான வைகுண்டத்தின் ஊர்த்தவ பாகத்தில் இந்த கோலோகம் இருப்பதாக கூறப்பட்டுள்ளது. கோ என்றால் பசுவாகும், கோலோகம் என்பது பசுவின் உலகம் என்று பொருள்படுகிறது. இந்த லோகமானது ஆனுலகு (ஆ-பசு) என்றும் அறியப்படுகிறது.

தேவர்களும் அசுரர்களும் அமிழ்தம் வேண்டி கடைந்த பாற்கடலிருந்து தோன்றிய நந்தா, பத்திரை, சுரபி, சுசீலை, சுமனை என்ற ஐந்து தெய்வீக பசுக்கள் இங்கு வசிக்கின்றன. இந்த உலகின் அரசனாக கிருஷ்ணனும், அரசியாக ராதையும் உள்ளார்கள்.

கார்த்திகை மாதத்தில் ராசமண்டபம் கட்டி பூசையையும் பஜனையும் செய்வோர் கோலோகத்தினை அடையலாமென மகாபுராணங்களில் ஒன்றான பிரம வைவர்த்த புராணம் கூறுகிறது.

## இவற்றையும் காண்க
* இந்து தொன்மவியல்
* அண்டம்
* பிரம்மாண்டம்
* பதினான்கு உலகங்கள்

## ஆதாரங்களும் மேற்கோள்களும்


## வெளி இணைப்புகள்

பகுப்பு:இந்து தொன்மவியல் இடங்கள்
பிரம்மாண்டம்

இந்து தொன்மவியலின் அடிப்படையில் **பிரம்மாண்டம்** என்பது பதினான்கு உலகங்களில் தொகுப்பாகும். இந்த உலகங்கள் அனைத்தும் மாயையால் ஆனவை என்றும், நிலையாக இல்லாமல் அழிந்து போவன என்றும் புராணங்கள் கூறுகின்றன. இந்த உலகங்களின் தொகுப்பான பிரம்மாண்டத்தின் இறைவனை பிரம்மாண்ட நாயகன் என்றும், இறைவியை பிரம்மாண்ட நாயகி என்றும் அழைக்கின்றனர்.

இந்த பிரம்மாண்டமானது  உச்ச லோகம், மத்ய லோகம், நீச லோகம் என மூன்று பகுதிகளாக உள்ளதாக கீதையில் கூறப்பட்டுள்ளது.

## பதினான்கு உலகங்களின் பட்டியல்

# பூலோகம்
# புவர்லோகம்
# சுவர்லோகம்
# மஹர்லோகம்
# ஜனலோகம்
# தபோலோகம்
# சத்திய லோகம் 
# அதல லோகம்
# விதல லோகம்
# சுதல லோகம்
# தலாதள லோகம்
# மஹாதள லோகம்
# பாதாள லோகம்
# ரஸதல லோகம்

## ஆதாரங்களும் மேற்கோள்களும்


பகுப்பு:இந்து அண்டவியல்
மணிமேகலைப் பிரசுரம்

**மணிமேகலைப் பிரசுரம்** (Manimekalai Publishers) சென்னை, தியாகராய நகரில் உள்ள தணிகாசலம் சாலையில் (தமிழ்நாடு மின்சாரவாரியம் எதிரில்) அமைந்துள்ளது. தமிழ்வாணன், மணிமேகலை தம்பதியின் புதல்வர்கள் மணிமேகலைப் பிரசுரத்தை நடத்துகிறார்கள். இப்பிரசுரத்தின் நிர்வாக இயக்குநராக ரவி தமிழ்வாணனும், பல எழுத்தாளர்களைக் கொண்ட ஆசிரியர் குழுவின் தலைவராக லேனா தமிழ்வாணனும் உள்ளனர். இப்பதிப்பகத்திலிருந்து வருடத்திற்கு சுமார் ஐநூறு நூல்கள் வெளியிடப்படுகின்றன.

## மேற்கோள்கள்

பகுப்பு:தமிழ்ப் பதிப்பகங்கள்
பகுப்பு:தமிழ்நாட்டுப் பதிப்பகங்கள்
மாயாப் பிரலாபம்

**மாயாப் பிரலாபம்**  என்னும் நூல் 15 ஆம் நூற்றாண்டில் வாழ்ந்த கண்ணுடைய வள்ளல் என்பவரால் எழுதப்பட்டது. 'மாயை' என்னும் பெண் மற்றவர் கற்பித்ததை மறந்துவிட்டுப் புலம்புகிறாள். பிரலாபம் என்பது புலம்புதல். இந்த நூலில் 84 வெண்பாக்கள் உள்ளன. நூல் பல்லமுறை அச்சிடப்பட்டுள்ளது. இந்த நூலின் சிறப்புப் பாயிரம் 
:மாயா ப்ரலாபம் என வகுத்துரைத்தோன்
:கெடிலப் புனல் சூழ் அதிகைக்கு அதிபன்
:ஆழிமேல் மிதந்து காழி மூதூரன் ...
:நற் கண்ணுடைத் திருஞானசம்பந்தன்
என இதனைக் குறிப்பிடுகிறது. 
## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
என். எஸ். மாதவன்

**என். எஸ். மாதவன்** என்பவர் முன்னணி மலையாள இலக்கியவாதிகளில் ஒருவர். இவர் எழுதும் புதினங்கள், சிறுகதைகள், பயணக் கட்டுரைகள் ஆகியன பிரபலமாக அறியப்படுகின்றன.

## இளமைக் காலம்
மாதவன், எறணாக்குளத்தில் 1948 ஆம் ஆண்டு பிறந்தார். எறணாக்குளத்தில் உள்ள மகாராஜா கல்லூரியில் பொருளியல் படித்தார். பின்னர், திருவனந்தபுரத்தில் உள்ள கேரளப் பல்கலைக்கழகத்தில் பொருளியில் முதுகலை பயின்றார். மலையாள இலக்கிய நாளேடான மாத்ருபூமி நடத்திய போட்டியில், சிசு என்ற தலைப்பில் சிறுகதை எழுதி முதற்பரிசை வென்றார். 1975 ஆம் ஆண்டில், இந்திய ஆட்சிப் பணியில் சேர்ந்து பீகாரில் பணியாற்றினார்.

## படைப்புகள்
* சூளைமேட்டிலே சவங்கள்
* திருத்
* ஹிகுய்தா (கொலம்பிய விளையாட்டு வீரர் பெயர்)
* பற்யயா கதைகள்
* நீலவிழி
* ரண்டு நாடகங்கள் (நாடகம்)
* வான்மரங்கள் வீழும்போள்

## விருதுகள்
*  பத்மப்பிரபா விருது - 2010
*  கேரளசாகித்திய அக்காதமி விருது - ஹிக்விற்ற
*  முட்டத்துவர்க்கி விருது
*  ஓடக்குழல் விருது
*  வி.பி. சிவகுமார் ஸ்மாரக கேளி விருது
*  பத்மராஜன் விருது
*  கதா ப்ரைஸ் - தில்லி

## மேற்கோள்கள்

## இணைப்புகள்
*ஆஃப்டர்வேர்டு (ஆங்கில மொழிபெயர்ப்பு) 
*த கிரை (ஆங்கில மொழிபெயர்ப்பு)
*கனகம் (ஆங்கில மொழிபெயர்ப்பு)
*அம்மா (ஆங்கில மொழிபெயர்ப்பு)
*இவரைப் பற்றி  (ஆங்கிலத்தில்)

பகுப்பு:1948 பிறப்புகள்
பகுப்பு:வாழும் மக்கள்
பகுப்பு:மலையாள எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்
பகுப்பு:கேரள எழுத்தாளர்கள்
ஆல்பர்ட் ஹாப்மன்

**ஆல்பர்ட் ஹாஃப்மன்** (*Albert Hofmann*, சனவரி 11, 1906 – ஏப்ரல் 29, 2008) சுவிட்சர்லாந்தைச் சேர்ந்த ஓர் அறிவியலாளர் ஆவார்.இவர் லைசெர்ஜிக் ஆசிட் டைதைலமைடு (எல்எஸ்டி) எனப்படும் போதை மருந்தை வேதிவினைகளால் செயற்கையாகச் சேர்த்த, உட்கொண்ட, அதன் இல்பொருள்தோற்றம் விளைவிக்கும் பண்பை உணர்ந்த முதல் நபராக அறியப்படுகிறார்.  மேலும் மாயத்தோற்றக் காளான்களில்  முதன்மையான சேர்மங்களாக *சிலோசைபின்*, *சிலோசின்* ஆகியவற்றை அடையாளப்படுத்திய, தனிப்படுத்திய, செயற்கையாக சேர்த்த  முதல் நபராகவும் உள்ளார். நூற்றுக்கும் மேற்பட்ட அறிவியல் கட்டுரைகளையும் பல நூல்களையும் எழுதியுள்ளார். இவற்றில் *எல்எஸ்டி: மை பிராப்ளம் சைல்டு* என்ற  நூல் முதன்மையானதாகும்.  2007இல் *த டெலிகிராப்* இதழ் வெளியிட்ட 100 வாழும் அறிவாளிகளின் பட்டியலில் இவரும் டிம் பேர்னேர்ஸ்-லீயும் இணைந்து முதலிடம் பெற்றனர்.

## மேற்சான்றுகள்

பகுப்பு:சுவிட்சர்லாந்து வேதியியலாளர்கள்
பகுப்பு:1906 பிறப்புகள்
பகுப்பு:2008 இறப்புகள்
பகுப்பு:சுவிட்சர்லாந்து அறிவியலாளர்கள்
பிரளயம்

இந்து தொன்மவியலின் அடிப்படையில் **பிரளயம்** என்பது அழிவாகும். பூலோகம் வெள்ளத்தினால் அழியுமெனவும், பூலோகம் முதலிய பதினான்கு உலகங்களை உடைய அண்டங்கள் அழிக்கப்படுமெனவும் கூறப்பட்டுள்ளது. பல இந்து நூல்கள் பூலோகப் பிரளயம் என்பது சதுர் யுகங்களின் இறுதியான கலியுகம் முடிவுறும் பொழுது ஏற்படும் என தெரிவிக்கின்றன. அப்பொழுது திருமால் கல்கி அவதாரம் எடுத்து உலகில் பாவம் செய்தவர்களை கொல்வதாகவும், அதன் பிறகு பெரு வெள்ளம் ஏற்பட்டு பூலோகம் அழியும் என்றும் கூறப்படுகிறது.

## பிரளய வகைகள்

பிரளயங்களின் வகைகள் குறித்து இந்து சமய நூல்கள் பல்வேறு கருத்துகளை தெரிவிக்கின்றன. தேவாரத்தினுள் சிவபெருமானை ஏழு ஊழிகளுக்கும் ஒருவனானவன் என போற்றுகிறார். இதனால் ஏழுவகையான பிரளயங்கள் உள்ளதை அறியலாம்.

“ஊழி ஏழான ஒருவ போற்றி”
-தேவாரம் 6:55:8

# நித்திய பிரளயம்
# நைமித்திக பிரளயம்
# அவாந்தர பிரளயம்
# மத்திம பிரளயம்
# மகா பிரளயம்

என ஐந்து வகையான பிரளயங்கள் பற்றி சிலநூல்கள் குறிப்பிடுகின்றன.

சில புராணங்களில் பிரளயத்தின் வகைகள் விவரிக்கப்பட்டுள்ளன. நைமித்திகம், பிராகிருதம், ஆத்தியந்திகம் என மூன்றுவகையான பிரளயங்களையும் மகாபுராணங்களில் ஒன்றான விஷ்ணு புராணம் விவரிக்கிறது. தேயுப்பிரளயம் பற்றி கந்த புராணம் விவரித்துள்ளது.

## இவற்றையும் காண்க
* பிரளய தாண்டவம்
* ஏகபாத மூர்த்தி
* கல்கி அவதாரம்

## ஆதாரங்கள் மேற்கோள்கள்


## வெளி இணைப்புகள்

பகுப்பு:இந்து மெய்யியல் கருத்துருக்கள்
பகுப்பு:இந்து அண்டவியல்
பகுப்பு:இந்து தொன்மவியல்
புரோடியசு (நிலவு)

**புரோடியசு** (*Proteus*, ; கிரேக்கம்: *Πρωτεύς*), அல்லது **நெப்டியூன்&nbsp;VIII**), என்பது நெப்டியூன் கோளின் இரண்டாவது பெரிய நிலவு ஆகும். 1989 ஆம் ஆண்டில் வொயேஜர் 2 விண்கலம் இதனைக் கண்டுபிடித்தது. கிரேக்கத் தொன்மவியலில் தனது உருவத்தை மாற்றும் தன்மையுள்ள கடற்கடவுளான புரோடியசின் பெயர் இந்நிலவுக்கு வைக்கப்பட்டது. புரோடியசு நெப்டியூனை அதன் நடுவரை சுற்றுப்பாதைக்குக் கிட்டவாகச் சுற்றி வருகிறது.

புரோடியசின் விட்டம் கிட்டத்தட்ட 400&nbsp;கி.மீ. இற்கும் அதிகமானதாக இருந்தாலும், இதன் மேற்பரப்பு சீரற்றதாகவும் இருண்டதாகவும், நிறமற்றதாகவும், ஆழ்ந்த குழிகளையும் கொண்டுள்ளது. இதன் பெரும் குழியின் விட்டம் 200 கி.மீ. இற்கும் அதிகமானதாகும். அத்துடன் பல செங்குத்துப் பாறைகளும் காணப்படுகின்றன.

## படக் காட்சியகம்

File:Simulated view of Proteus.jpg|நெப்டியூனைச் சுற்றி வரும் புரோடியசு
File:Proteus 3D model (mesh).ogv
File:Proteus 3D model.ogv


## குறிப்புகள்

## மேற்கோள்கள்

## வெளி இணைப்புகள்

* Proteus Profile  at NASA's Solar System Exploration site
* Proteus page at *The Nine Planets*
* Proteus, A Moon Of Neptune on *Views of the Solar System*
* Ted Stryk's Proteus Page 
* Neptune's Known Satellites

பகுப்பு:நெப்டியூனின் நிலவுகள்
தமிழக மாவட்ட அருங்காட்சியகங்கள்

**தமிழக மாவட்ட அருங்காட்சியகங்கள்** என்பவை தமிழக அரசு அருங்காட்சியகத் துறையால் தமிழ்நாட்டின் மாவட்டத் தலைமையிடங்களில் அமைக்கப்பட்டுள்ள அருங்காட்சியங்கள் ஆகும். இருபத்தி மூன்று மாவட்ட அருங்காட்சியகங்கள் செயல்பட்டு வருகின்றன. பொதுமக்களுக்குப் பயன்படுவதற்காகக்  கலாச்சாரம், கலை, அறிவியல் மற்றும் இயற்கைப் பொருட்களைப் பாதுகாக்கும் நோக்கில் அமைக்கப்பட்டுள்ள இவை பார்வையிடுவோருக்கு பொழுதுபோக்கு மற்றும் அறிவூட்டும் இடங்களாகவும் உள்ளன.

## அருங்காட்சிகங்களின் பட்டியல்
*கோயம்புத்தூர் அரசு அருங்காட்சியகம்
*கடலூர் அரசு அருங்காட்சியகம்
*ஈரோடு அரசு அருங்காட்சியகம்
*காஞ்சிபுரம் அரசு அருங்காட்சியகம்
*கன்னியாகுமரி அரசு அருங்காட்சியகம்
*கரூர் அரசு அருங்காட்சியகம்
*கிருஷ்ணகிரி அரசு அருங்காட்சியகம்
*மதுரை அரசு அருங்காட்சியகம்
*நாகப்பட்டினம் அரசு அருங்காட்சியகம்
*பழனி அரசு அருங்காட்சியகம்
*புதுக்கோட்டை அரசு அருங்காட்சியகம்
*இராமநாதபுரம் அரசு அருங்காட்சியகம்
*சேலம் அரசு அருங்காட்சியகம்
*சிவகங்கை அரசு அருங்காட்சியகம்
*திருநெல்வேலி அரசு அருங்காட்சியகம்
*திருவாரூர் அரசு அருங்காட்சியகம்
*திருச்சிராப்பள்ளி அரசு அருங்காட்சியகம்
*உதகமண்டலம் அரசு அருங்காட்சியகம்
*வேலூர் அரசு அருங்காட்சியகம்
*விருதுநகர் அரசு அருங்காட்சியகம்

## ஆதாரம்
*மாவட்ட அருங்காட்சியகங்கள்

பகுப்பு:தமிழ்நாட்டிலுள்ள அருங்காட்சியகங்கள்
நமசுகாரம் (பரதநாட்டியம்)

பரதநாட்டியத்தை ஆடத்தொடங்கும் முன் ஆடப்படுவது **நமசுகாரம்** ஆகும். இது வடமொழியில் நமஸ்காரம் என அழைக்கப்படுகிறது. இது **தட்டிக் கும்பிடுதல்** எனவும் அழைக்கப்படுகிறது. நடன நிகழ்ச்சிகளுக்கு முன்னும் இதனை ஆடுவர். இது நடனம் ஆடும் முன்னும், பின்னும் செய்யப்படுவது வழக்கமாகும். கால்களைத் தட்டி ஆடும்போது பூமாதேவிக்கு வலியை ஏற்படுத்தும் ஆகையால் தம்மை மன்னிக்க வேண்டி ஆடப்படும். மேலும் இது எட்டுத்திக்குப் பாலகருக்கும்,குருவுக்கும்,அவையோருக்கும் வணக்கம் செலுத்தும் முகமாகவும் ஆடப்படுகிறது. 

## நமசுகாரம் ஆடும் போது பாவிக்கும் அடவுகள் (முத்திரைகள்)
### ஒற்றைக்கை அடவுகள் (முத்திரைகள்)
* கடகாமுகம்
* சிகரம்
* சதுரம்
### இரட்டைக்கை அடவுகள் (முத்திரைகள்)
* அஞ்சலி

## மேற்கோள்


பகுப்பு:பரதநாட்டியம்
சாவுகளி (சிறுகதை)

இ. சந்தோஷ் குமார் எழுதிய சிறுகதை இது. 2006 ஆம் ஆண்டில், சிறந்த சிறுகதைக்கான கேரள மாநில சாகித்திய அகாதமி (இலக்கிய மன்றம்) விருதினைப் பெற்றது. .

## சான்றுகள்

பகுப்பு:மலையாளம்
பகுப்பு:சிறுகதைகள்